b'\n_START_ARTICLE_\nAlmindelig vibe\xc3\xa6g\n_START_SECTION_\nBeskrivelse\n_START_PARAGRAPH_\nSkuddene b\xc3\xa6rer spredtstillede blade, som er linjeformede til smalt \xc3\xa6gformede. De er hele med langt till\xc3\xb8bende spids og hel rand. Begge bladsider er lyst gr\xc3\xa5gr\xc3\xb8nne. Blomstringen sker i april-maj, hvor man finder de enlige blomster endestillet p\xc3\xa5 overh\xc3\xa6ngende skudspidser. Blomsterne er regelm\xc3\xa6ssige og 3-tallige med seks blosterblade, der er skakbr\xc3\xa6tm\xc3\xb8nstrede i hvidt og purpurr\xc3\xb8dt. I naturen findes ogs\xc3\xa5 en form med n\xc3\xa6sten rent hvide blomster, hvor m\xc3\xb8nstret dog er svagt synligt. Frugten er en trerummet kapsel med mange fr\xc3\xb8._NEWLINE_Rodnettet best\xc3\xa5r af det 1-2 cm tykke l\xc3\xb8g og en kage af tr\xc3\xa6vlede r\xc3\xb8dder_NEWLINE_H\xc3\xb8jde x bredde og \xc3\xa5rlig tilv\xc3\xa6kst: 0,20 x 0,15 m (20 x 15 cm/\xc3\xa5r). M\xc3\xa5lene kan bruges til beregning af planteafstande i fx haver.'